κοιντος οππιος κοιντου υιος ανθυπατος ρωμαιων στρατηγος πλαρασεων και [ αφροδεισιεων] αρχουσιν βουλη δημω χαιρειν. [--------------]εδο[-] [------------] αντιπατ[ρος] [αδρα]στου περειτας απολλω[νιο]υ αρτεμιδωρος μυωνος διονυσιος μηνιδος τειμοκλης ζηνωνος πρεσβευται υμετεροι ανδρες καλοι και αγαθοι συνετυχον μοι εν κω και συνεχαρησαν το τε ψηφισμα απεδωκαν εν ω διεσαφειτο χαιρειν υμας μεγαλως επι τη εμη παρουσια οπερ εγω υπερ της υμετερας θελησεως εις με τα τε δημοσια πραγματα ημετερα ασφαλως πιστευω καθ ον γαρ καιρον εκ λαοδικηας προς υμας επεμψα γραμματα οπω[ς] στρατιωτας προς με αποσ[τει]λητε εν πρωτοις απεστε[ι]λατε τουτο δε εποιησατε κ[α]θως επεβαλλεν συμμ[α]χοις αγαθοις και φιλοις δημου ρωμαιων ποιησαι των τε αποσταλεντων πρεσβευτων εργασια καλη και πλειστη εχρησαμην δι ας αιτιας [πασαν ποιησομαι] φροντιδ[α και εν αρ]χη και ιδιωτ[ης ων ο]περ αν σωζομεν[ης] της εμης πιστ[ε]ως ποιησαι υμειν δυνωμαι τοις τε δημοσιοις πραγμασιν υ[μ]ετεροις ευχρηστησαι και αει τινος αγαθου παραιτιος γενεσθαι οπως τε τη συνκλητω τω τε δημω τα αφ υμων πεπραγμενα εστιν οταν εις ρωμην παραγενωμαι διασαφησω οι αυτοι πρεσβεις παρεκαλεσαν οπως εξη τη [ε]μη πατρωνηα και υμειν χρησθαι τουτους εγω ανεδεξαμην καταλογης ενεκεν της υμετερας πολεως εμε του δημου του υμετερου πατρωνα εσεσθαι.
Reynolds, Aphr.&Rome 3